Sundsbarm kraftverk

Sundsbarm kraftverk er et vannkraftverk ved Seljord i Skiensvassdraget i Seljord kommune i Telemark fylke. Kraftverket ble satt i drift i 1970 og utnytter et fall på 480 meter mellom Sundsbarmvatnet og Vallaråi ved Seljordsvatn. Til Sundsbarmvatnet overføres det vann fra to kanter gjennom lange tunneler. Fra vest overføres Nystølvatnet og Liervatnet som ellers ville ha rennt ut i Morgedal og til Liervatnet overføres det også vann fra Bergsvatnet, Ljosdalsvatnet, Selvatnet og elvene Einungåi og Kvernå i Morgedal og Øyfjellvassdragene. Fra nordsiden overføres det vann fra Åmotsdalsåi. Deler av nedbørsfeltet på 418 km² ligger i kommunene Tokke, Vinje og Kviteseid Det er installert en francisturbin på 103 MW. Midlere årsproduksjon er på 439 GWh. Eier er Skagerak Kraft med 91,5% og Vest-Telemark kraftlag med 8,5 % Referanser Kilder «NVE Atlas». Utbygd vannkraft. Norges vassdrags- og energidirektorat NVE vannkraftdatabase Skagerak Kraft Vest-Telemark Kraftlag